**מועדון הכדורגל פארמה קאלצ'יו 1913** (באיטלקית: **Parma Calcio 1913**) או פשוט **פארמה** הוא מועדון כדורגל מהעיר פארמה שבאיטליה, שהוקם בדצמבר 1913. המועדון משחק באצטדיון אניו טרדיני המכונה "איל טרדיני" המכיל כיום 22,352 מקומות ישיבה.

תקופת השיא של המועדון הייתה בין השנים 1992 ל-2002 בתקופת בעלותו של איש העסקים האיטלקי קליסטו טנזי, אז זכה המועדון בסגנות הסרייה א' ב-1996/1997, 3 גביעי קופה איטליה, גביע סופר קאפ איטלקי אחד, 2 גביעי אופ"א אירופיים, גביע סופר קאפ אירופי אחד וגם גביע אירופה למחזיקות גביע אחד בשנת 1992/1993.

קריסה כלכלית בעקבות שערוריית הונאה של החברה המממנת של המועדון בסוף שנת 2003 גרמה למועדון לדעוך ולרדת לליגה השנייה בשנת 2008. כעבור עונה אחת חזרה פארמה לסרייה א', אך בשנת 2015 הכריז המועדון על פשיטת רגל ופירוק וכתוצאה מכך הורד לסרייה ד'. בשנת 2018 חזרה פארמה לסרייה א', לאחר רצף שיא של שלוש עליות ליגה ב-3 עונות.

היסטוריה
--------

מועדון הכדורגל נוסד ב-16 בדצמבר 1913, בתור "מ.כ. ורדי" על שם מלחין האופרה המפורסם, ג'וזפה ורדי, שנולד בעיר, ולציון מאה שנים למותו אך השם שונה במהרה לשם העיר. בשנותיו הראשונות המועדון נע בין הליגה האיטלקית השנייה והשלישית, לפני שנפל לליגות החצי-מקצועיות בסוף שנות ה-60.

לאחר חילופי בעלים ושמות רבים, המועדון התאחד עם היריבה העירונית, פרמנסה, בשנת 1970. המועדון חזר לליגות המקצועניות אך לא הרשים עד שנות ה-80. בשנת 1985 זכתה הקבוצה באליפות הליגה השלישית ובעונה הבאה הגיעה למרכז הליגה השנייה. באותה עת אימן אותה אריגו סאקי ולאחר הצלחת הקבוצה החתימה מילאן את סאקי כמאמנה ואת מקומו תפס נביו סקלה, שאימן את הקבוצה במשך שש שנים שכללו את העלייה לליגה האיטלקית הראשונה ואת הצלחתה בליגה זו ובמפעלים הבינלאומיים.

בשנת 1990 העפיל המועדון בפעם הראשונה בתולדותיו לליגה הראשונה באיטליה שם הוא שיחק עד שנת 2008. כבר בעונתה הראשונה בליגה הבכירה השיגה פארמה כרטיס השתתפות לגביע אופ"א לאחר שסיימה במקום השישי.

פארמה הודחה בעונתה הראשונה באירופה כבר בשלב הראשון של גביע אופ"א בידי צסק"א סופיה הבולגרית, אך באותה עונה זכתה בגביע האיטלקי אחרי ניצחון בגמר על יובנטוס. בכך בעונתה השנייה בלבד בליגה הראשונה באיטליה היא כבר זכתה בתואר.

פארמה, אשר ייצגה את איטליה בשנת 1993 בגביע אירופה למחזיקות גביע, זכתה בו לאחר ניצחון בגמר על אנטוורפן מבלגיה בתוצאה 1–3. שנה לאחר מכן, היא שוב העפילה לגמר, אך נוצחה על ידי ארסנל 1–0.

כעבור שנה זכתה פארמה בגביע אופ"א, לאחר שבדרבי האיטלקי בשלב הגמר היא פגשה את יובנטוס. במשחק הראשון ניצחה פארמה 0–1 ומשחק הגומלין בטורינו הסתיים בשוויון 1–1 (באותה תקופה היו משחקים בגמר גביע אופ"א שני משחקים בשיטה של בית וחוץ).

בשנת 1999 זכתה פארמה בפעם השנייה בתולדותיה בגביע אופ"א, לאחר שניצחה במשחק הגמר את מרסיי מצרפת 0–3. באותה עונה זכתה פארמה גם בגביע האיטלקי.

בשנת 2002 הגיעה עד לשמינית גמר גביע אופ"א, והודחה בידי הפועל תל אביב הישראלית.

בשנת 2005 הייתה פארמה על סף ירידה לליגה האיטלקית השנייה, לראשונה מאז שהעפילה לליגה הראשונה בשנת 1990. היא הפסידה בבית במשחק הראשון בפלייאוף נגד הירידה לבולוניה 1–0, אך בזכות ניצחון חוץ בגומלין 0–2 היא ניצלה מירידה.

בשנת 2008 לאחר 18 שנים רצופות בסרייה א' נשרה פארמה לליגה האיטלקית השנייה לאחר שהקבוצה הפסידה במחזור הסיום לאינטר מילאנו שזכתה באותה שנה באליפות.

למרות הירידה לליגה השנייה הצליחה פארמה להתאושש ושבה בחלוף שנה לסרייה א'.

הקבוצה שיחקה 6 עונות רצופות בליגה הראשונה כאשר במהלך עונתה השישית סבלה הקבוצה מבעיות כלכליות רבות ונכנסה לחובות כבדים מאוד, החליפה מספר בעלים במהלך העונה והקבוצה סיימה במקום האחרון בליגה הבכירה וירדה לליגה השנייה. הקבוצה הפכה לפושטת רגל והורדה לליגה הרביעית. בעונת 2015/2016 עלתה לליגה השלישית לאחר שסיימה את העונה ללא הפסד. שנה מאוחר יותר רשמה הקבוצה עליית ליגה נוספת לסרייה ב'. ב-18 במאי 2018 פארמה ניצחה 0–2 את ספציה והבטיחה את עלייתה לסרייה א'. בכך, השלימה פארמה שלוש עליות ליגה בשלוש עונות. בסיום עונת 2020/2021 ירדה הקבוצה בחזרה לסרייה ב'.

סגל שחקנים
----------

נכון ל-2 באוגוסט 2021

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 2 | איטליהאיטליה | בלם | סימון איקופוני  (קפטן שני) |
| 3 | איטליהאיטליה | בלם | ג'וזפה פזלה  |
| 4 | הונגריההונגריה | מגן | בוטונד באלוך  |
| 7 | שוודיהשוודיה | מגן | ריקארדו גגליולו  |
| 10 | ארגנטינהארגנטינה | חלוץ | פרנקו ואסקז  |
| 11 | דנמרקדנמרק | חלוץ | אנדראס קורנליוס  |
| 16 | צרפתצרפת | קשר | וינסנט לוריני  |
| 19 | שווייץשווייץ | מגן | סיימון סום  |
| 20 | יווןיוון | בלם | וזיליטיס זגריטיס  |
| 23 | ברזילברזיל | חלוץ | הרנני אזוודו ז'וניור  |
| 24 | ונצואלהונצואלה | בלם | יורדן אוסוריו  |
| 28 | רומניהרומניה | קשר | ולנטין מיחילה  |
| 30 | ארגנטינהארגנטינה | קשר | לאוטארו ולנטי  |
| 32 | ארגנטינהארגנטינה | קשר | חואן ברונטהה  (בהשאלה מגודוי קרוס) |

 |  | 

| מס' |  | עמדה | שם |
| --- | --- | --- | --- |
| 34 | איטליהאיטליה | שוער | סימון קולומבי  |
| 37 | חוף השנהבחוף השנהב | קשר | דריסה קמארה  |
| 42 | בלגיהבלגיה | מגן | מקסים בוסי  |
| 45 | איטליהאיטליה | חלוץ | רוברטו אינגלזה  |
| 77 | איטליהאיטליה | שוער | פיליפו רינאלדי  |
| 93 | איטליהאיטליה | קשר | מתיה ספרוקאטי  |
| 98 | רומניהרומניה | חלוץ | דניס מן  |
|  | איטליהאיטליה | קשר | פסקואלה שאטרלה  |
|  | בלגיהבלגיה | מגן | אליאס קובו  (בהשאלה מאנדרלכט) |
| 8 | איטליהאיטליה | קשר | פרנצ'סקו קסאטה  (בהשאלה מגנואה) |
|  | מקדוניה הצפוניתמקדוניה הצפונית | חלוץ | גוראן פאנדב  |
| 3 | איטליהאיטליה | הגנה | פליפו קוסטה  |

 |

תארים
-----

* **הגביע האיטלקי (3)**:
	+ 1991/1992, 1998/1999, 2001/2002
* **הסופר קאפ האיטלקי (1)**:
	+ 1999
* **גביע אירופה למחזיקות גביע (1)**:
	+ 1992/1993
* **גביע אופ"א (2)**:
	+ 1994/1995, 1998/1999

שחקנים מפורסמים
---------------

* שוודיהשוודיה תומאס ברולין
* קולומביהקולומביה פאוסטינו אספרייה
* ונצואלהונצואלה יורדן אוסוריו
* איטליהאיטליה ג'אנפרנקו זולה
* ארגנטינהארגנטינה הרנן קרספו
* צרפתצרפת ליליאן תוראם
* ארגנטינהארגנטינה חואן סבסטיאן ורון
* איטליהאיטליה לואיג'י אפולוני
* טורקיהטורקיה הקאן שוקור
* צרפתצרפת סבסטיאן פריי
* רומניהרומניה אדריאן מוטו
* ברזילברזיל אדריאנו
* איטליהאיטליה אלברטו ג'ילארדיניו
* איטליהאיטליה ג'אנלואיג'י בופון
* ברזילברזיל הרנני אזוודו ז'וניור

קישורים חיצוניים
----------------

ויקישיתוף מדיה וקבצים בנושא **פארמה** בוויקישיתוף
* אתר האינטרנט הרשמי של פארמה
* פארמה, ברשת החברתית פייסבוק

* פארמה, ברשת החברתית אקס (טוויטר)

* פארמה, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* אתר למנויים בלבד עוזי דן, האגדה של פארמה נגמרה. ואז התחילה אחרת, באתר הארץ, 31 במאי 2018

הערות שוליים
------------

1. ↑  הכי מתוק שיש: פארמה חזרה לסרייה א', באתר ערוץ הספורט, 18 במאי 2018

| איטליהאיטליה הליגה האיטלקית השנייה, עונת 2023/2024 |
| --- |
| 

|  |
| --- |
| אסקולי • בארי • רג'אנה • רג'ינה קלצ'ו • קטנזארו • ונציה • טרנאנה • מודנה • סודטירול • צ'יטאדלה  ספציה • פארמה • פיזה • קרמונזה • סמפדוריה • קוזנצה קלציו • קומו • פראלפיסאלו • לקו 1912 |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2014014268
* NKC: ko2016917361
* VIAF: 307458612
* WorldCat: lccn-no2014014268

 |